
3 
O Volapükaflens Valópo! 





Volapük pipólacedól deadik nu paminioton dónu. Demoy dónu oni. 
Benosek jiniko nog so pülik at labon vóladi módik. Ibä ven jenófo sevoy, das 
Volapük dabinon, tän ómikans ovilons studón oni. 


Pük obsik fe eprogedon nog no módiko, e nog ai go no labülon pladi, 
kel demü patófs sublimik oka duton lü on. Volapük dalabon dub stukot e 
gramat oka kaladi lónik, sodas stadon lo natapüks neudikumo, ka mekavaplk 
alseimiko votik. Samo, värb labon, to stukot balugik oka, liegi so gretiki 
fomas, das tefü atos, yufapük votik nonik nog kanon paleigädon lä on. E pük 
binon benotonik. 


If nu leigodobs yufapükis votik lä Volapük obsik, täno klülädos, das 
ets pelebumons valemo su vödastok romenik, e das vöds pelovesumöl 
pevotükons so püliko, das püks et edagetons kaladi romenapükik, du Volapük, 
güo, dalabon in binod oka kaladi lóliko löniki, de natapüks distiki, klu kaladi 


neudikumi. Ya demü kod at Volapük módo digädon buami bu yufapüks votik 
valik. 


Ed if nu demobs, das Volapük binon bäldikün mekavapükas nu 
dabinólas, e das mekavapliks votik valik et bo no idavedonsóv, if el Schleyer 
no idatikomóv Volapüki oka, tän daloy lonülón gideto säki, va no binos-li 
gidik ad zepón Volapüki as yufapüki balik. 


Mödikans osagons, das do übinon pük mekavik balid ad gudiko 
jüfidón, cedü ons no binon pük gudikün. In tef at no kanobs dunón módikosi 
ad ceinón cedi onsik — ab spelabo id ons odasumons cedi obsik. 


Valikosi Gudikün Oles ed Olikanes 






III:18 :2009 


DABINON-LI ,,-ATA/-ITA" SAKAD? — GEBOLÓS VOLAPÜKI! 
(fa hiel John Redgwell) 
Binol-li Sperantapükan? Kimodo sagoy-li Sperantapüko : 


Telefon püstiton ün yel 1962?  (Gebob sami báldik). Sagoy-li : La 
telefono estis instalita/estis instalata/estas instalita en 1962? 





Cedü ob, kofud sekon de ;jenófot, das sufalefom in 
Sperantapük binádon me vóds tel, sevabo: várb ,esti," (,binón") e 
partisip. Ven geboy vódagrupi ladvárbik, samo „en 1962," davedon 
kofud sököl: 


1) Va mäniotüloy värbi „estas/estis,” u: 
2) Va mäniotüloy partisipi. 


Kofud somik no dabinon gebü Volapük, bi pük at labon 
sufalefomi balugik, (sevabo binädon me vód bal). 


Fomálolós, begó! das ástitoy telefoni olik ün yel 1962. Kanol 
sagón, das nu binon in stad pástitik, klu: La telefono estas instalita, 
ab if làükol: en 1962, klienol ad vilón sagón: La telefono estis 
instalita en 1962, bi : en 1962 : mániotüloy pasetatimi, kel jinos 
flagón ,estis." If sagol ye : La telefono estis instalata en 1962, 
spikol dö stitam telefona büá ifinükoy vobi. 


Labobs id in Volapük partisipis sufalefomik, ab gebobs onis te 
as ladyeks e ladvárbs. No gebobs onis ad fomón sufalefomi värbas. 
If sagoy: Telefon übinon püstitól ün yel 1962, sinifos, das ün yel 
1962 telefon ya pistiton. If viloy, das vóds sinifons balugiko: Astitoy 
telefoni ün yel 1962, táno sagoy: Telefon pástiton. . . D 


Sperantapük gebon partisipi, id as ladyek balugik, läodik u 
predikatifik, id as dil várbafoma kobopladik. Atos binon fon kofuda. 
Ad vitón kofudi, buo sótoy sagón, samo: Oni instalis la telefonon en 
1962. Vitólo sufalefomi, vitoy várbafomi kobopladik, klu moükoy 
kofudi. 


Ekó, ye, tuvedot votik - Gebolós Volapüki! 

VIF DAGA 
(fa hiel Frank Roger) 


Hiel Tommy àdoseitom gasedi oka, äflekom oki lü fat, kel 
&seadom fo televidóm, e kel ácenom kanädis distófik äspelölo ad tuvón 
bosi, kelos ókanon fanón nitedi omik. El Tommy ásákom: 

,O fatül! Kimafik binon-li vif daga?" 


Fatül áfronükom flomi. 


Vif daga-li? ^ No kanob fomálón utosi, kelos binon. — Kiópo 
etuvol-li suemodi et?" 


„Ebo anu ereidob yegedi dö vif lita, kel binon milmets 300.000 a 
sekun. Ab if dabinon vif lita, tàno ga dabinon i vif daga." 


,Benó! Niludob, das atos labon siámi." 
„Ed obinon-li nevifikum, u vifikum ka vif lita?" 


,Mógos, das dag lóliko no mufon; e kluo no dalabon vifi. 
Elogol-li fóro dagi beispidól äs leklár?" 


„No! ab i neai elogob mufi lita." 
,Niludob, das binos tu vifik ad palogón." 


,Ab mógos, das dag mufon tu nevifiko ad palogón. Logs obas 
jinons binón rig sákáda. Lio sevobs-li, das utos, kelosi logobs, binon 
jenófik, ven logs obas no getons magodi lólófik? ^ Logobs te utosi, 
kelosi logs obas sienons, seko lio kanobs-li rivón kludis fümik?" 


,Prüdó! o Tommy, golol go stediko ko kap foloveik ini jáfüd 
filosopik! ^ Sienam tapladü nat verik jenófa. ^ Din vemo dibik, o 
Tommy." 

Tóbo ifinükom seti, ven lektinirop äkvänon televidómi à litis 
valik. El Tommy álilom fatüli sagól: 


,Ekó!  Niludob, das dag egaenon.  Kikodo no fümetol-li vio 
vifiko dag mufon anu?" 


Fatül klülabiko ituvom zigarülifilidóm, bi süpo flamil flamülól 
&litükon cemi. Ab pos sekuns ómik flamil ya pikvánon. 


,Pástó!" áprotestom fatül, „jinos, das lit no binon gaenan. Nu, 
no dalabob-li pokalampadi seimo u providi kandelas ad gebón üfü 
ditrets somik? Ab lio kanob-li tuvón onis in dag? No baicedol-li, das 
lit binon pótófikum ad gebidón?" 


,Klülos, das dag dalabon námi módikum tefü obs," ágespikom 
el Tommy. „Dag kodon, das vedobs jafábs nefrutik. In lit dunobs 
vali, keli desirobs, ab dag maston lólófiko obis. Lit binon-la vifikum ka 
dag, ab lelólo, dag binon go námikum ka lit. Lit fasilükon-la lifi obas, 
ab dag reigon, sosus pubon." 


„Ekö teorod semik bisarik, keli efomálol, o Tommy!"  Primol ad 
jeikón obi.  Fóro ovedol fino züpan daga.  Benó! Spelabo okanoy 
suno gegivón obes lektinaflumi; dag at primikon ad nárvodükón obi." 


„Ba dag edareigon dinádis, e no oklemedon lo lit dónu. Mutobs 
lónedükón obis stade at. Jenófo no dalabobs väli votik.” 


„No fopikolód! o Tommy. No sótolóv binón somo fanáb magála 
olik. Nu, kiópo eseitob pokalampadi oba?  Timüli, begó! ogekómob." 


El Tommy álielom tifalón fatüli in dag. — Ajokom ta móbs, 
&blasfámom, ásagom luvódis mürólo. Dönu ásagom luvódis, e ven 
fino ituvom pokalampadi, zióbedem galvanik ya ávoron. 


Poso fatül ásukom kandelis à lümátis, ab no ákanom tuvón onis. 

,No memob, kó eseitob onis." Vóds ákómons se dag. 
„Omutobs te stebedón." 


Tim ápasetikon. Tän fatül ásagom: „Kis neleton-li omis so 
lunüpo? Kikodo no gegivoy-li obes lektinanámi dónu?" 


„Dag reigon sus val," ágespikom el Tommy medü vóg neplitik 
gudikün oka. Näm lita páridon!" 


„No spikolód nesiámi, o Tommy. Te badükumol dinádis. 
Ekó!" 


Süpo lektinanàm äjäfidon dónu, e lits ágevedons lifiks. 


,Fino!" ásagom fatül. ,Án&tükoms! Ya esagob osi ole. Nu - 
kisi ádunobs-li büo!" 


„Ba binos te büfik," àsagom el Tommy. „Äbinos te gleipil - 
pled balid kriga jü dadeid. Dag te áblófon námi oka. Dalabobs fe liti 
dónu, ab dü tim liomódotik-li?" 


„BÖ! o Tommy, moükolód tikamagotis somik nensiámik se kap 
ola! Lifobs in vol jenófik - no in vol magálik se buk cogedik." 


Fatül ákurbom televidómi, ed el Tommy äprimom dónu ad 
reidón gasedi. 


Ab pos minuts ómik, ekó lektinirop nulik ájenon. 


Fatül áblasfámom, bi jonet televidóma iblágikon kobü ret cema, 
ed el Tommy ásagom: 


,Kuratiko äsä esagob osi ole! Lekomip te eprimon. — Sótobsós 
buo fümón, das binobs bevü gaenanef. Dels lita binons nemódiks. 
Ba dag mufon nevifiko, ab no kanoy stópón oni." 

Pos timül, fatül ásagom zuniko: „Nu, dü tim liolunik mutobs-li 
nog stebedón?" 


„Fe no kanoy progedón vifikumo ka vif daga," äsagom el 
Tommy nenkálófo. 


„lf kanobóv logón oli,” asagom fatül, ,flapobóv oli su kap! 
Benofádo pro ol, das dag reigon ebo anu." 


El Tommy ásmilom nelaodiko, bi fatül ábinom so nárvodik. Te 
seil lik áreigon in dag. 


Nos &jenon du minuts nenfinik. Fatül te ágrunom nestümiko, ed 
&sagom, das ómutoms stebedón dónu geikami lektinafluma. 


,Lektinirop at jinon binón bos fefik," äläükom. 
Tim ápasetikon. Dag lólófik ázüon omis. Nos ájenon. 


,Dabinon te din bal ad dunón," ámürom zedólo fatül; stebedón 
geikami lektinafluma. 


„lf somikos ojenon fóro," ágespikom levikodiko el Tommy. 


Astebedoms laido . . . 
9€ 9€ 9€ 9€ 9€ 9€ 9€ 9€ 9€ 9€ 9€ 9€ 
TIKÁDÓP NOUBIK 


Utans, kels slopons püdi, mutons binón klieniks ad komipón pro 
utos, kelosi püd flagon: lib e verat, stim e git, e mutons jelodón 
atosi ko koap e lan. Mutobs lárnón ad senálón, tikón, vilón, e bu val 
dunón bevünetiko, ed atosi ko süad lefükik ot, ko kel mens edünons 
jü atim netáli e lománáli. 


(Rudolf Goldscheid) 

TIKOLOGÀDS HIELA JOHN REDGWELL 





TIMAPER-LI? 


Alülogob gloki.  Ábinos düp telid poszedelo.  Ámaifükob 
gasedili ,Vóg Volapüka,* ed áprimob ad reidón oni. Lartüg, keli 
üreidob, äbinon so nitedik, das no plu àlülogob gloki. Juitob alna 
gasedili at, bi lartügs binons nitediks, e reidólo onis, sev obik dó 
Volapük ai gretikumon. 


Pos tüp jiniko brefik, jimatan ásagof obe: ,Eperolli linegi? 
No espikol obe dü düpalaf!" 


Alülogob gloki. Dido übinos düpalaf pos düp telid! 


»Pidó! àágespikob, „äjäfikob me reidam lartüga so nitedika, 
das ükredob, das minuts te degs ipasetikons." 


Asükof: „Kim binom lautan lartüga?” 
Ägespikob: „Hiel Frank Rogers.” 

MEVE YUNIK 


O Mev Yunik, o Dav Mela! 

Kio stimodob heremi lunik dofik ola! 

Logs blövik olik glimons äs stels in sil nifüpa, 
Smilil olik vamükon ladi obik äs stral lita. 


Poedotili at epenob dö jinef löfabik jimatana obik. Nemob 
ofi: „La Jeune Mouette” (Mevi Yunik), bi pämotof e lödof in zif 
Clacton-on-Sea. 


Nem ofa binon Rosemary, kel sinifon: Dav Mela (Ros 
Maris). Binof vom yunik jönik bäldotü lifayels kildegvel. 

DIV REGA SALOMON (15) 








5 El Quatermain steifülom ad lüspikön komipanes medü cl Zulu-pük. | 
; Balan omas, klülabiko dugan, gespikom ome leigo medü pük ot. 
Ab küpoy, das pük at no binon lomapük oma. 
p E 
Lugols! Nek kanon travürün 
belis. Foginiins no dalons 
lovestepün miedi lina clas 
Kaukanas. At binon lon vünil 
Ebreikols loni, seko mutols: 











Atans no binons mens. 
Binonslanans. Nämäd 
onas binon nenmiedik! 





$? gi Umpoda säkom dugane nemi oma. 
sInfedus," gespikom. 














L5. 
7 Jínos, das günis no sevoms. 
olnfedus? Lanans 7 Niludo binobs mans vietik balid, 
at, kanons-li deidün oni 7 kelisfüroelogoms. ab lio el 
dub toniit bal? ^  Umpoda scvom-li osi? „Luman 
diabilik," tikom el Quatermain, 
ab frutom püti at ad blUfün 
nimi nesilidik" oma. 














Reg it sütom 
slüdön fäti olas. 


